open-index/open-wikipedia-markdown huggingface dataset:
துளிர் (இதழ்)

**துளிர்** சிறுவர்களுக்கான அறிவியல் மாத இதழ் ஆகும். இவ்விதழை புதுவை அறிவியல் இயக்கம் தமிழ்நாடு அறிவியல் இயக்கம் இணைந்து கடந்த 26 ஆண்டுகளாக நடத்தி வருகின்றன. இயற்பியல், வேதியியல், உயிரியல் தொடர்பான கட்டுரைகள் மட்டும் வெளி வருவது என்றில்லாமல் சமூக அறிவியல், சூழலியல் என்று பலதரப்பட்ட பொருள்களில் துளிரில் படைப்புகள் வெளிவருகிறது. துளிர் படிப்பவர்கள் மத்தியில் அறிவியல் மனப்பான்மையை வளர்த்தெடுப்பது துளிரின் முக்கியப் பணி ஆகும். அறிவியலுக்குப் புறம்பான விஷயங்கள், பலவிதமான மூடநம்பிக்கைகள் இவற்றைச் சாடும் பணியையும் துளிர் செய்து வருகிறது.

தமிழ்நாடு மற்றும் புதுவை அறிவியல் இயக்கங்கள் மக்கள் மத்தியில் பல்வேறு அறிவியல் பிரச்சார நடவடிக்கைகளை மேற்கொண்டு வருகின்றன. துளிரில் வரும் படைப்புகள் மூலமும் இத்தகைய அறிவியல் பிரசாரப் பணிகள் மேற்கொள்ளப்பட்டு வருகிறது (உதாரணம்: தேசிய அறிவியல் நாள், ஹிரோஷிமா, நாகசாகி தினம், தேசிய குழந்தைகள் அறிவியல் மாநாடு, துளிர் வினாடி வினா).

பாடப்புத்தகதன்மையற்ற படைப்புகளை வெளியிடுவதில் துளிர் அதிகக் கவனம் செலுத்துகிறது. குழந்தைகள் அறிவியலை தங்கள் சூழலோடு ஒன்றிப் பார்த்து புரிந்து கொள்ளவும், அவர்களே அறிவியலைச் செய்து பார்த்துக் கற்றுக் கொள்ளவும் துளிர் ஊன்றுகோலாக இருந்து செயல்படுகிறது. குழந்தைகளின் கற்பனைத் திறனை வளர்க்கும் விதமான படைப்புகளும் (கதை, புதிர்கள்) துளிரில் வெளிவருகிறது.

பெரும்பாலும் நடுநிலைப் பள்ளியில் பயிலும் மாணவ மாணவியர் (6,7,8 வகுப்பு மாணவ மாணவியர்) புரிந்து கொள்ளும் இதழாகவே துளிர் தயாரிக்கப் படுகிறது. துளிர் வாசகர்களாகச் சிறுவர் சிறுமியர் மட்டும் இல்லை. துளிரை அவர்களுக்கு எடுத்துச் செல்லும் ஆசிரியர்கள், அறிவியல் இயக்க ஆர்வலர்கள், முகவர்கள், பெற்றோர்கள் என்று துளிருக்கு ஒரு விரிவடைந்த வாசகர் வட்டம் உள்ளது.

துளிர் தொடர்பு முகவரி: 245 , அவ்வை
சண்முகம் சாலை, கோபாலபுரம், சென்னை – 600 086.

## வெளி இணைப்புகள்
* http://thulirmagazine.com/aboutus.html  - துளிர் (இதழ்)
* http://new.panbudan.com/archives/44#more
* இந்து Encouraging young aspiring scientists

பகுப்பு:அறிவியல் தமிழ் இதழ்கள்
பகுப்பு:தமிழ்நாட்டுத் தமிழ் இதழ்கள்
சக்திதாசன் சுப்பிரமணியன்

**சக்திதாசன் சுப்பிரமணியன்** ஒரு தமிழ் எழுத்தாளராவார். இவருடைய நூல்களை தமிழக அரசு நாட்டுடைமையாக்கியுள்ளது. இவரின் மனைவி ஜலஜா சக்திதாசனும் எழுத்தாளர் ஆவார்.

## இயற்றியுள்ள நூல்கள்
* உலகம் பிறந்த கதை; 1957; சுதேசமித்திரன், சென்னை-2 
* கம்பன் கவித் திரட்டு பகுதி 1
* கம்பன் கவித் திரட்டு பகுதி2, 3
* கம்பன் கவித் திரட்டு பகுதி 4, 5, 6
* கலித்தொகைக் காட்சிகள்
* சோஷலிஸ்ட் ஜவஹர்
* திரு.வி.க. உள்ளமும் உயர்நூல்களும்
* திரு.வி.க. வாழ்வும் தொண்டும்
* நவசக்தி
* பாரதி லீலை
* மகாகவி பாரதியார் (புதுமைக்கண்ணோட்டம்)
* மீண்டும் சிருங்கேரி சென்றேன்

## இவற்றையும் காண்க
* தமிழ் நூல்களை நாட்டுடைமையாக்கல்

## ஆதாரங்களும் மேற்கோள்களும்

## வெளி இணைப்புகள்

பகுப்பு:நாட்டுடைமை நூல்களின் ஆசிரியர்கள்
லால்சலாம்

இது வேணு நாகவல்லி இயக்கத்தில் உருவான மலையாளத் திரைப்படம். இதில் மோகன்லால், முரளி, ஜகதி ஸ்ரீகுமார், கீதா, ஊர்வசி ஆகியோர் முதன்மை வேடங்களில் நடித்துள்ளனர். சிறியான் கல்‌பகவாடி கதை எழுதியுள்ளார். வேணு நாகவல்லி திரைக்கதையையும் வசனத்தையும் எழுதியுள்ளார்.

## நடிகர்கள்
* மோகன்லால் – நெட்டூர் ஸ்டீபன் (நெட்டூரான்)
* முரளி – ஆன்டணி
* மது – மேடையில் இட்டிச்சன்
* ஜகதி ஸ்ரீகுமார் – உண்ணித்தான்
* நெடுமுடி வேணு – பாதர்
* லாலு அலக்ஸ் – அவறான் குட்டி
* வினித்
* விஜயராகவன்
* திக்குறிசி சுகுமாரன் நாயர்
* கரைமனை ஜனார்த்தனன் நாயர் – கோசி
* சைநுத்தீன்
* ஜனார்த்தனன் – கண்ணன் முதலாளி
* சீதா – சேதுலட்சுமி
* ஊர்வசி – அன்னக்குட்டி
* ரேகா
* சுகுமாரி

## இசை
ஓ. என். வி. குரூப் எழுதிய இதில் பாடல்களுக்கு ரவீந்திரன் இசையமைத்துள்ளார்.

; பாடல்கள்
# லால்‌ஸலாம் – கே. ஜே. யேசுதாஸ்
# ஆடீ திருதபத தாளம் மேளம் – கே. ஜே. யேசுதாஸ்
# ஆரோ போருந்நென் கூடெ – எம். ஜி. ஸ்ரீகுமார், சுஜாதா மோகன், ரவீந்திரன்
# ஸாந்திரமாம் மௌநத்தின் – கே. ஜே. யேசுதாஸ்

## பணியாற்றியோர்
* ஒளிப்பதிவு: கே. பி. நம்பியாந்திரி
* கலை: என். கோபாலகிருஷ்ணன்
* ஆடை வடிவமைப்பு: நடராசர்
* உதவி தொகுப்பாளர்: ஆர். சாந்தாராம்
* உதவி இயக்குநர்: முரளி நாகவள்ளி

## வெளி இணைப்புகள்
* 
* ''லால்சலாம்'' – மலையாளசங்கீதம்.இன்போ

பகுப்பு:1990 மலையாளத் திரைப்படங்கள்
பகுப்பு:இந்திய மலையாளத் திரைப்படங்கள்
விதேகமுக்தி

**விதேக முக்தி** என்பது ஞான யோகத்தின் மூலம் முக்குணங்களைக் கடந்த சீவ முக்தன், ஆத்மஞானத்தில்  நிலைபெற்று  பிரம்மத்தில் ஐக்கியமாகி விடுவதே விதேக முக்தி ஆகும். இந்த விதேக முக்தி அடைந்த ஒருவருக்கு (இறந்த பின்பு) மறுபிறவி கிடையாது.

## உசாத்துணை
* பகவத் கீதை, அத்தியாயம் 18, சுலோகம் 51 முதல் 53 முடிய

## இதனையும் காண்க
* சீவமுக்தி
* கிரமமுக்தி

பகுப்பு:இந்து மெய்யியல் கருத்துருக்கள்
நாயன்மார்கள் (புராணத் தொடர்)

**நாயன்மார்கள்** இந்த தொடர் (திங்கள் முதல் வெள்ளி வரை மாலை 6 மணிக்கு) புதுயுகம் தொலைக்காட்சியில் ஒளிபரப்பானது.
முதன்முதலாக 63 நாயன்மார்களின் வாழ்க்கை கதையை சொல்லும் தொடர் நாயன்மார்கள். இதுவரை இல்லாத அளவுக்கு கதையுடன் கிராபிக்ஸ் தொழில்நுட்பம் கலந்து புதுமையாக கதை சொல்லப்படுகிறது. புகழ்பெற்ற 63 நாயன்மார்களின் வரலாறும் வாரம் ஒரு கதையாக சொல்லப்பட உள்ளது. ஒவ்வொரு நாயன்மாரின் வரலாறும் தீவிரமாக ஆய்வு செய்யப்பட்டு, உண்மையின் பின்னணியில் சரித்திர சான்றுகளுடன் கதை சொல்லப்படுகிறது.

## நாயன்மார்களின் கதை
* திருநீலகண்டர்
* 
* மானக்கஞ்சார நாயனார்
* ஐயடிகள்
* இடங்கழி நாயனார்
* புகழ்த்துணை நாயனார்
* குறும்ப நாயனார்
* கண்ணப்ப நாயனார்
* காரைக்கால் அம்மையார்
* எறிபத்த நாயனார் - ஒளிபரப்பில்

### நடிகர்கள்
* பாலமுருகன்
* ஹன்சினி
* செந்தில் அரசு
* சுஜி, வினோத்குமார்
* அனு
* ஹரிஸ்பாபு

## இவற்றை பார்க்க
* புதுயுகம் தொலைக்காட்சி நிகழ்ச்சிகள் மற்றும் தொடர்களின் பட்டியல்

## வெளி இணைப்புகள்
* புதுயுகம் தொலைக்காட்சி யூ ட்யுப்
* புதுயுகம் தொலைக்காட்சி வலையகம்

பகுப்பு:புதுயுகம் தொலைக்காட்சி நாடகங்கள்‎
பகுப்பு:தமிழ்த் தொலைக்காட்சி நாடகங்கள்
பகுப்பு:தமிழ் புராண தொலைக்காட்சி நாடகங்கள்
பகுப்பு:தமிழ் வரலாற்றுத் தொலைக்காட்சி நாடகங்கள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2013 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:2015 இல் நிறைவடைந்த தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
குரு தட்சணை

**குரு தட்சணை** அல்லது **குரு காணிக்கை** என்பது குருகுலத்தில் கல்வி கற்று முடித்த சீடர்கள், குருவிற்குத் தங்கம் போன்ற அணிகலன்களாகவோ, தானியமாகவோ அல்லது பசு போன்ற கால்நடைகளாகவோ அல்லது குருவிற்கும், குருகுலத்திற்கும் பணிவிடைகள் செய்வதன் மூலமாகவோ, குருவிற்குச் சமர்ப்பிக்கப்படும் காணிக்கையாகும். 

ஒரு சீடன் குருவிற்கு  குருதட்சணைக் கொடுக்காமல் குருகுலத்தை விட்டுச் செல்ல, சாத்திரங்கள் அனுமதிப்பதில்லை.

## குரு தட்சணைக்குச் சில எடுத்துக்காட்டுகள்
பகவான் ஸ்ரீகிருஷ்ணர் சாந்திபனி முனிவரின் ஆசிரமத்தில் குருகுலக் கல்வி கற்று முடிந்த பின்பு, சாந்திபனி முனிவர் ஸ்ரீகிருஷ்ணரிடம் குரு தட்சணையைப் பெற மறுத்துவிட்டார். பின் கிருஷ்ணர், குருபத்தினியை அணுகி குரு தட்சணையாக யாது வேண்டும் என்று கேட்க, குருபத்தினி கண்ணீர் மல்க குரு தட்சணை வேண்டாம் என்று கூறிவிட்டார்.

ஸ்ரீகிருஷ்ணர், குருபத்தினியின் ஆழ்மனதில் இருந்த வேதனையை அறிந்து, 15 ஆண்டுகளுக்கு முன்பு காணாமல் போன குருபத்தினியின் மகனை தேடிக் கண்டுபிடித்து, குருவிற்கு அவரது மகனையே குரு தட்சணையாகச் சமர்ப்பித்தார்.

அருச்சுனனின் குருவான துரோணாச்சாரியரின் சிலையை செய்து, அவரையே மானசீக குருவாகக் கொண்டு, விற்கலையைப் பயின்ற வேடுவகுல இளைஞன் ஏகலைவனிடம், துரோணாச்சாரியார் அவனது வலதுகை கட்டைவிரலையே குரு தட்சணையாகப் பெற்றார் என மகாபாரதம் கூறுகிறது.

பாண்டவர்களுக்கும், கௌரவர்களுக்கும் போர்க்கலையைக் கற்றுக் கொடுத்த குருவான துரோணாச்சாரியார் தனது குருகுல நண்பனும், பின் எதிரியும் ஆன பாஞ்சால நாட்டு மன்னன் துருபதனை போரில் வென்று, அவனைத் தேர்ச்சக்கரத்தில் கட்டிக் கொண்டு தன்முன் வருவதே சீடர்கள் தனக்கு அளிக்கும் குரு தட்சணை என்று கூறினார். கௌரவர்களால் குருவின் தட்சணையை நிறைவேற்ற இயலாது, துருபதனிடம் தோற்று வந்தனர்.

பின்னர் பாண்டவர்கள் பாஞ்சாலம் சென்று அருச்சுனன் துருபதனுடன் போரிட்டு வென்று, துருபதனை தேர்ச்சக்கரத்தில் கட்டி, குரு துரோணாச்சாரி முன்பு கிடத்தி, அதன் வாயிலாக குரு தட்சணையைச் சமர்ப்பித்து விட்டான்.

## இதனையும் காண்க
* குரு
* குருகுலம்

## மேற்கோள்கள்

## வெளியிணைப்புகள்
* குரு தட்சணை http://vidhai2virutcham.com/2011/07/25/%E0%AE%95%E0%AF%81%E0%AE%B0%E0%AF%81-%E0%AE%A4%E0%AE%9F%E0%AF%8D%E0%AE%9A%E0%AE%A9%E0%AF%88-%E0%AE%8E%E0%AE%A9%E0%AF%8D%E0%AE%AA%E0%AE%A4%E0%AF%81/

பகுப்பு:இந்து மெய்யியல் கருத்துருக்கள்
புனித அந்தோனியார் ஆலயம், கச்சத்தீவு

**புனித அந்தோனியார் ஆலயம்** அல்லது **புனித அந்தோனியார் திருத்தலம்** சீனீகுப்பன் படையாட்சி என்பவரால் கச்சத்தீவில் கட்டப்பட்டது. இந்த ஆலயம் 1913 ஆம்  ஆண்டு கட்டப்பட்டதாகும். இது ஒரு கத்தோலிக்க தேவாலயமாகும். இங்கு ஆண்டு தோறும் மார்ச் மாதம் முதல் வாரத்தில் வருடாந்த திருவிழா நடைபெற்று வரும். கச்சதீவு அந்தோனியார் திருவிழா இலங்கை, இந்தியாவைச் சேர்ந்த இருநாட்டு மக்களும் சந்தித்து பொருட்களை பண்டமாற்று செய்ய வழிவகையாக  இருந்துள்ளது. இரு நாட்டு மக்களும் சங்கமிக்கும் அமைதித் தீவாக விளங்கிய கச்சதீவு 1975 ஒப்பந்தத்திற்கு பின் இலங்கைக்குச் சொந்தமானது.

## இதனையும் காண்க
* புனித அந்தோனியார் திருத்தலம், கொச்சிக்கடை

## மேற்கோள்கள்


பகுப்பு:கச்சத்தீவு
பகுப்பு:இலங்கை வட மாகாணத்திலுள்ள கிறித்தவ கோயில்கள்
பகுப்பு:இலங்கையில் உள்ள உரோமன் கத்தோலிக்கக் கோயில்கள்
மனித நேயம்

**மனித நேயம்** (மனித நேயம் = மனிதம் + நேயம்) தொடர்புடைய பலம் வாய்ந்த குணங்களாக  அன்பும், கருணையும், சமூக நுண்ணறிவும் இருக்கின்றன. சக மனிதர்களிடம் அன்பு காட்டுவதை மனித நேயம் எனக் கூறலாம். இதில் உயிரிரக்கப் பண்பு என்பது மனித நேயத்தில் முக்கிய இடம் வகிக்கிறது. பிறருக்கு துன்பம் அளிக்காமல் இருத்தல், இயலாதவர்களின் துன்பத்தைப் போக்குதல், இளகிய இதயமும், இரக்க சுபாவமும், உறுதியான 
செயல்பாடுகளும் கொண்டிருத்தல் என்றும் கூறலாம். 1893-இல் அமெரிக்காவின் சிகாகோ நகரில் நடைபெற்ற உலக மதங்களின் பாராளுமன்றத்தில் அனைவரையும், ‘‘சகோதர... சகோதரிகளே...’’ என்று விவேகானந்தர் உரையாற்றி உலக மக்களிடையே மனித நேயத்தை எடுத்துரைத்தார்.

## தமிழ் மொழியில் மனித நேயம்
"அன்பின் வழியது உயர்நிலை அஃதிலார்க்கு
என்புதோல் போர்த்த உடம்பு" - திருவள்ளுவர்

கணியன் பூங்குன்றனார் "யாதும் ஊரே யாவரும் கேளிர்" என்று கூறுகிறார்.

"வாடிய பயிரைக் கண்டபோதெல்லாம் வாடினேன்" என்றார் வள்ளலார்.

## வரலாற்று பின்னணி
### கன்ஃபூசியஸ் கோட்பாடு
கன்ஃபூசியஸ் மனித நேயத்தை (ரென்) "பிற அல்ல சக மனிதனிடத்தில் அன்பு செலுத்துவது" என்றார்.  மேலும் "நீ நிற்க வேண்டுமென்றால் பிறரை நிற்க வை" என்றார். மனித நேயம் (ரென்) என்பது அன்பு மற்றும் தன்னலமற்று இருப்பதன் முக்கியத்துவத்தை கூறுகின்றது.

### கிரேக்க கோட்பாடு
கிரேக்க அறிஞர்கள் பிளாட்டோ மற்றும் அரிஸ்டாட்டில் இருவரும் மனிதப் பண்புகள் குறித்து விரிவாக எழுதியுள்ளனர். ஆனாலும் மனித நேயத்தை பற்றி மனிதப் பண்பாக குறிப்பிடவில்லை. மாறாக அன்பும் கருணையும் முக்கியம் என குறிப்பிடுகிறார்கள்.

### இஸ்லாமியத்தில் மனிதநேயம்
"நிச்சயமாக எவன் ஒருவன் கொலைக்குப் பதிலாகவோ அல்லது பூமியில் ஏற்படும் குழப்பத்தை(த் தடுப்பதற்காகவோ) அன்றி, மற்றொருவரைக் கொலை செய்கிறானோ அவன் மனிதர்கள் யாவரையுமே கொலை செய்தவன் போலாவான்; மேலும், எவரொருவர் ஓர் ஆத்மாவை வாழ வைக்கிறாரோ அவர் மக்கள் யாவரையும் வாழ வைப்பவரைப் போலாவார்".  (அல்-குர்ஆன்:5:32) 

அல்லாஹ்வின் தூதர் (ஸல்) அவர்கள் கலந்துகொண்ட ஒரு போரில் ஒரு பெண்மணி கொல்லப்பட்டுக் கிடந்தாள். எனவே நபி (ஸல்) அவர்கள் (போரில்) பெண்களையும் சிறுவர்களையும் கொல்வதை விட்டும் தடை செய்தார்கள். அறிவிப்பவர்: இப்னு உமர் (ர­லி) நூல்: புகாரி (3015) 

இறைத்தூதர்களில் ஒருவரை எறும்பு ஒன்று கடித்துவிட்டது. உடனே, அந்த எறும்புப் புற்றையே எரித்து விடும்படி அவர் கட்டளையிட்டார். அவ்வாறே அது எரிக்கப்பட்டுவிட்டது. (இதைக் கண்ட) அல்லாஹ், 'ஓர் எறும்பு உங்களைக் கடித்துவிட்ட காரணத்தால் அல்லாஹ்வின் தூய்மையை எடுத்துரைத்துக் கொண்டிருந்த சமுதாயங்களில் ஒன்றையே நீங்கள் எரித்து விட்டீர்களே" என்று (அவரைக் கண்டிக்கும் விதத்தில்) அவருக்கு அறிவித்தார் என அபூ ஹுரைரா(ரலி) அறிவித்தார்.

## மனித நேயத்தின் பலம்
### அன்பு
அன்பு பல்வேறு வகையான விளக்கங்களை கொண்டிருந்தாலும் அது இரு நபர்களுக்கிடையே ஏற்பட்டிருக்கும் அன்யோன்யம், ஆறுதல் மற்றும் நேர்மறை உணர்வுகளை பிரதிபலிக்கிறது.

## இதிகாசங்களில் மனித நேயம்
இராமாயணம் மற்றும் மகாபாரதத்தில் மாலை நேரங்களில் போர் செய்வது தவிர்க்கப்பட்டது. மேலும் பெண்கள் மற்றும் குழந்தைகள் மீது போர் புரிவது தவிர்க்கப்பட்டது. நிராயுதபாணியாக போர்க்களத்தில் நின்ற தனது எதிரியான இராவணனைக் கூட இராமன் "இன்று போய் நாளை வா" என்று கூறியதாக மனித நேயத்தை வலியுறுத்தியிருக்கிறார்கள்.

## மனித நேயம் காத்த மனிதர்கள்
*அன்னை தெரேசா
*நெல்சன் மண்டேலா

## மனித நேய பிரச்சனைகள்
*மனித ஆற்றலால் கழிநிலை வெளியேற்றுதல்
*வதையா இறப்பு
*இந்தியாவில் வதையா இறப்பு
*மரண தண்டனை குறித்த விவாதங்கள்

## மேற்கோள்கள்

பகுப்பு:மனித உரிமைகள்
கத்தரிப்புலம்

**கத்தரிப்புலம்** என்பது நாகப்பட்டினம் மாவட்டத்தில் வேதாரண்யத்திற்கு வடமேற்கே அமைந்துள்ள ஒரு சிற்றூர் ஆகும். இது வேதாரண்யத்திலிருந்து சுமார் 15 கி.மீ.தொலைவில் அமைந்துள்ளது.

## பெயர்க்காரணம்
முன்னொரு காலத்தில் இக்கிராமத்தில் சப்த ரிசிகள் வாழ்ந்ததாக கூறப்படுகிறது. எனவே இவ்வூர் **சப்த ரிசிப்புலம்** என வழங்கலாயிற்று. காலப்போக்கில் பேச்சு வழக்கில் இப்பெயர் மருவி கத்தரிப்புலம் என அழைக்கப்பட்டு வருகின்றது.

## தொழில்
இவ்வூரின் முக்கியத் தொழில் உழவுத் தொழில் ஆகும். நெல், தென்னை, மா, முந்திரி, சவுக்கு, வேர்க்கடலை, புளி, பயறு வகைகள் மற்றும் கத்தரிக்காய், வெண்டைக்காய், கொத்தவரங்காய், புடலங்காய், பாகற்காய் போன்ற காய்கறிகளும் இங்கு பருவ காலங்களுக்கு ஏற்ப சாகுபடி செய்யப்படுகின்றன.

## மேற்கோள்கள்

பகுப்பு:நாகப்பட்டினம் மாவட்டத்திலுள்ள கிராமங்கள்
கோவை இளஞ்சேரன்

**கோவை இளஞ்சேரன்** ஒரு தமிழ் எழுத்தாளராவார். இவருடைய படைப்புகளை தமிழக அரசு நாட்டுடைமையாக்கியுள்ளது.

## இயற்றியுள்ள நூல்கள்
* அறிவியல் திருவள்ளுவம் (திறனாய்வு)
* ஆராய்ச்சிக் கட்டுரைகள்
* இலக்கியம் ஒரு பூக்காடு
* குறள் நானூறு (தெளிவுரையுடன்)
* கோவை.இளஞ்சேரன் கவிதைகள் (இரண்டாம் தொகுதி)
* கோவை.இளஞ்சேரன் கவிதைகள் (முதல்தொகுதி)
* சிறியா நங்கை (வரலாற்று நாடகக் காப்பியம்-கவிதை நடை)
* சூடாமணி நிகண்டு
* தமிழ்மாலை
* திருவள்ளுவத்தில் பகுத்தறிவு
* நகைச்சுவை நாடகங்கள்
* நாகபட்டினம் (நகரின் தொன்மை முதல் வரலாற்று ஆய்வு)
* பட்டி மண்டப வரலாறு (கிமு 1500 முதல் 1995 வரை திறனாய்வு)
* பாரதியின் இலக்கியப் பார்வை (திறனாய்வு)
* புதையலும் பேழையும் (ஆய்வுக் கட்டுரைகள்)
* முல்லை மணக்கிறது (திறனாய்வு)
* வள்ளுவர் வாழ்த்து

## இவற்றையும் காண்க
* தேசியமயமாக்கல்
* தமிழ் நூல்களை நாட்டுடைமையாக்கல்

## ஆதாரங்களும் மேற்கோள்களும்


## வெளி இணைப்புகள்

* கோவை இளஞ்சேரன் நூல்கள் மின்நூல்வடிவில் 

பகுப்பு:நாட்டுடைமை நூல்களின் ஆசிரியர்கள்
பூவை எஸ். ஆறுமுகம்

**பூவை எஸ். ஆறுமுகம்** (பிறப்பு: 31. சனவரி 1927-2003) என்பவர் ஒரு தமிழ் எழுத்தாளராவார். இவர் *கார்த்திகை பாலன், மறைநாயகம், இளையபிரான், பிறைசூடி* போன்ற புனைபெயர்களில் எழுதியுள்ளார். இவருடைய நூல்கள் தமிழக அரசால் நாட்டுடைமையாக்கப்பட்டுள்ளன. எஸ். ஆறுமுகம் என்ற இவர் தனது ஊர் பெயரான பூவை என்ற பெயரை தனது பெயரின் முற்பகுதியில் சேர்த்துக்கொண்டார்.

## வாழ்க்கை
பூவை ஆறுமுகம் 1927ஆம் ஆண்டு சனவரி 31ம் நாள் தமிழ்நாட்டின், புதுக்கோட்டை மாவட்டத்திலுள்ள பூவை என்னும் சிற்றூரில் பிறந்தார். இவர் தனது கல்வியை முடித்தபிறகு, ஏலக்காய் வாரிய இணைப்புத் துறை அலுவலராக ஆனார். மேலும் “ஏலக்காய்” ஏட்டின் துணை ஆசிரியராகவும் இருந்தார்.

## எழுத்துப் பணிகள்
இவரது முதல் கதையான *கரகம்* சுதேசமித்திரனில் 15, ஆகத்து, 1949 அன்று வெளியானது. அதன் பிறகு இருநூற்றுக்கும் மேற்பட்ட புதினங்களையும், சிறு கதைகளையும் எழுதியுள்ளார்.  இவர் எழுதிய மகுடி என்ற ஓரங்க நாடகமானது, ஆனந்த விகடனில் முதற்பரிசு பெற்ற நாடகமாகும். இவர் எழுதிய கீதை என்ற நாடகமானது தூரதர்ஷனில் பத்து வாரங்கள் ஒளிபரப்பப்பட்டது.

## திரையுலகப் பணிகள்
கூண்டுக்கிளி திரைப்படத்தின் கதை, உரையாடல் உதவியாளராகப் பணியாற்றியுள்ளார். இவரது மூலக்கதையைக் கொண்டு சொந்தங்கள் வாழ்க திரைப்படம் எடுக்கப்பட்டது.

## இயற்றியுள்ள நூல்கள்
# அந்த நாய்க்குட்டி எங்கே?
# அந்தி நிலாச் சதுரங்கம்
# அந்தித் தாமரை
# அமிர்தம்
# அமுதவள்ளி
# அவள் ஒரு மோகனம்
# அன்புத்தாய் மேகலை
# அன்னக்கிளி
# அன்னை தெரேசா
# ஆடும்தீபம்
# ஆலமரத்துப் பைங்கிளி
# இங்கே ஸ்ரீராமன் தீக்குளிக்கிறான்
# இதோ ஒரு சீதாப்பிராட்டி
# இனிய கதைகள்
# உயிரில் கலந்தது
# உலக அரங்கிலே உன்னத நிகழ்ச்சிகள்!
# உலகைக் கவர்ந்த உன்னத நிகழ்ச்சிகள்
# ஏலக்காய்
# ஒளிபடைத்த கண்ணினாய் வா! வா!
# ஓடிவந்த பையன்
# கடல் முத்து
# கதாநாயகி
# கரை மணலும், காகித ஓடமும்
# கல்கி முதல் அகிலன் வரை
# கவிஞரைச் சந்தித்தேன்
# களத்துமேடு
# கன்னித்தொழுவம்
# காணி நிலம் வேண்டும்
# காதல் மாயை
# காந்தி வழிக் கதைகள்
# கால்படி அரிசி ஆத்மா
# சமுதாயம் ஒரு சைனா பஜார்
# சிறுகதைக் கோவை
# சீதைக்கு ஒரு பொன்மான்
# சொல்லித் தெரிவதில்லை
# தஞ்சை சிறுகதைகள்
# தரை தட்டிய கப்பல்
# தாய்மண்
# தாய்வீட்டுச் சீர்
# தாயின் மணிக்கொடி
# தாஷ்கண்ட் வீடு
# திருமணங்கள் சொர்க்கத்தில் நிச்சயிக்கப்படுகின்றன
# திருமதி சிற்றம்பலம்
# தென்னாட்டு காந்தி
# தெம்மாங்குத் தெய்வான
# தேவலோகப் பாரிஜாதம்
# நலம் தரும் நாட்டு மருந்துகள்
# நித்தியமல்லி
# நிதர்சனங்கள்
# நீ சிரித்த வேளை
# பத்தினிப் பெண் வேண்டும்
# பாபுஜியின் பாபு
# பாரதச் சிறுவனின் வெற்றிப்பரிசு
# பிரசவ கால ஆலோசனைகள்
# பிள்ளைக் கலி
# புனைப்பெயரும், முதல் கதையும்
# பூ மணம்
# பூவையின் சிறுகதைகள்
# பேறுகாலப் பிரச்சனைகள்
# பொன்மணித்தீபம்
# மகாத்மா காந்திக்கு ஜே!
# மகுடி
# மருதாணி நகம்
# முதல் காளாஞ்சி
# லட்சிய பூமி
# வசந்த பைரவி
# விதியின் நாயகி
# விதியின் யாமினி
# விளையாட்டுத் தாலி
# விளையாட்டுத் தோழி
# வெண்ணிலவு நீ எனக்கு
# வேனில் விழா
# ஜாதி ரோஜா (நாடகம்)
# ஜெயகாந்தன் முதல் சிவசங்கரி வரை

## ஆதாரங்களும் மேற்கோள்களும்


## வெளி இணைப்புகள்

பூவை எஸ். ஆறுமுகம்

பகுப்பு:நாட்டுடைமை நூல்களின் ஆசிரியர்கள்
பகுப்பு:புதுக்கோட்டை மாவட்ட மக்கள்
பகுப்பு:இந்தியத் தமிழ் நாடகாசிரியர்கள்
பகுப்பு:தமிழ் சிறுகதையாளர்கள்
பகுப்பு:தமிழ் எழுத்தாளர்கள்
பகுப்பு:1927 பிறப்புகள்
பகுப்பு:2003 இறப்புகள்
ஒரியன் (உடுத்தொகுதி)

**ஒரியன் (விண்மீன் குழு)** ஆனது வான் மத்திய ரேகையில் அமைந்துள்ளதும் கண்ணால் பார்க்கக்கூடியதுமான ஓர் உடுத்தொகுதி ஆகும். கவனத்தை ஈர்க்கின்றதும் அங்கீகரிக்கப்பட்டதுமான இரவு வானில் தென்படும் விண்மீன் குழாம்களில் இதுவும் ஒன்று. கிரேக்கப் புராணங்களில் கூறப்படும் வேட்டைக்காரனான **ஒரியன்** என்பவனின் பெயரில் இருந்தே இப்பெயர் இவ்வுடுத்தொகுதிக்கு இடப்பட்டது. வானத்தில் இரவு நேரத்தில் மூன்று நட்சத்திரங்கள் வரிசையாக இருப்பதை நாம் காணலாம். இந்த அடையாளம் நாம் ஓரியன் விண்மீன் கூட்டம் ஆகும். 



## உசாத்துணை

விண்மீன் குழாம்கள்
பெரிய புராணம் - ஓர் ஆய்வு, தொகுதி 1 (நூல்)

**பெரிய புராணம் ஓர் ஆய்வு** பேராசிரியர் அ. ச. ஞானசம்பந்தன் அவர்களால் எழுதப்பட்ட ஆய்வு நூலாகும். இந்நூலில் சேக்கிழார் சைவ சமய அடியார்களின் வாழ்க்கை வரலாற்றை எழுதிய பெரியபுராணம் எனும் நூலினை ஆய்வு செய்து எழுதியுள்ளார்.     இதன் இரண்டாவது தொகுதி பெரிய புராணம் ஓர் ஆய்வு தொகுதி 2 எனும் பெயரில் வெளியிடப்பட்டுள்ளது. இந்நூலை சென்னை தியாகராய நகரில் இயங்கிய கங்கை புத்தக நிலையம் வெளியிட்டுள்ளது.

தஞ்சைப் பல்கலைக் கழகத்தின் துணைவேந்தரான முது முனைவர் வ.அய்.சுப்பிரமணியம் அவர்களின் வேண்டுகோளை ஏற்று பெரியபுராணம் பற்றிய ஆய்வை மேற்கொண்டதாக ஞானசம்பந்தன் அவர்கள் அறிமுக உரையில் கூறுகின்றார்.

## உள்ளடக்கங்கள்
# முன்னுரை
# வேதகால ருத்ர சிவன்
# வேதத்தில் புருந்த சிவன்
# சங்கத்தமிழர் கண்ட சிவன்
# காப்பிய காலம்வரை சிவன்
# தேவார காலத்திற்கு முந்தைய சிவன்
# மூவர் காலப் பின்னணி
# திருஞானசம்பந்தர் கூறும் சைவம்
# சேக்கிழார் கண்ட சைவம்
# சேக்கிழார் படைப்பாற்றல்
# அடியா்கள் யார்
# தொண்டு நெறியே சைவ நெறி
# புரட்சியின் இரண்டாவது வழி
# இரு வழிகளின் போராட்டம்

## மேற்கோள்கள்

## வெளி இணைப்புகள்
நூலகம் தளத்தில் மின்நூல் தரவிரக்கம்

பகுப்பு:நாட்டுடைமை நூல்கள்
பகுப்பு:சைவ சமய நூல்கள்
பகுப்பு:பெரியபுராணம்
பெரிய புராணம் - ஓர் ஆய்வு, தொகுதி 2 (நூல்)

**பெரிய புராணம் ஓர் ஆய்வு** பேராசிரியர் அ. ச. ஞானசம்பந்தன் அவர்களால் எழுதப்பட்ட ஆய்வு நூலாகும். இந்நூலில் சேக்கிழார் சைவ சமய அடியார்களின் வாழ்க்கை வரலாற்றை எழுதிய பெரியபுராணம் எனும் நூலினை ஆய்வு செய்து எழுதியுள்ளார்.     இதன் முதல் தொகுதி பெரிய புராணம் ஓர் ஆய்வு தொகுதி 1 எனும் பெயரில் வெளியிடப்பட்டுள்ளது. இந்நூலை சென்னை தியாகராய நகரில் இயங்கிய கங்கை புத்தக நிலையம் வெளியிட்டுள்ளது. தஞ்சைப் பல்கலைக் கழகத்தின் துணைவேந்தரான முது முனைவர் வ.அய்.சுப்பிரமணியம் அவர்களின் வேண்டுகோளை ஏற்று பெரியபுராணம் பற்றிய ஆய்வை மேற்கொண்டதாக ஞானசம்பந்தன் அவர்கள் அறிமுக உரையில் கூறுகின்றார்.

இந்நூலில் பெரியபுராணம் காப்பியம் எனும் நோக்கில் ஞானசம்பந்தன் ஆய்வு மேற்கொண்டுள்ளதாக ம. ரா. போ. குருசாமி தெரிவித்துள்ளார்.

## உள்ளடக்கங்கள்
# தமிழ்க் காப்பியங்களின் தோற்றமும் வளர்ச்சியும்
# சேக்கிழார் வகுத்த காப்பிய நெறி
# பெரியபுராண மூலங்கள்
# தமிழர் கண்ட இறையன்பு
# பெரியபுராண அமைப்பு
# ஒன்பதாவது சுவை
# பெரியபுராணம் காட்டும் சமுதாய வாழ்க்கை
# கொள்கைப் போராட்டம்
# வழிநூலும் விரிநூலும்
# புலமை நயம்

## இவற்றையும் காண்க

## ஆதாரங்களும் மேற்கோள்களும்

## வெளி இணைப்புகள்

பகுப்பு:நாட்டுடைமை நூல்கள்
பகுப்பு:சைவ சமய நூல்கள்
பகுப்பு:பெரியபுராணம்
தொழிற்றுறைச் சனநாயகம்

**தொழிற்றுறைச் சனநாயகம்** (Industrial democracy) என்பது, முடிவுகளை மேற்கொள்ளல், வேலைத்தலங்களில் பொறுப்புக்களையும் அதிகாரங்களையும் பகிர்தல் போன்றவற்றில் தொழிலாளர்களும் ஈடுபடுகின்ற ஒரு ஒழுங்குமுறை ஆகும். பங்கேற்பு மேலாண்மை, அமைப்பு வடிவமைப்புப் போன்றவற்றிலும் தொழிலாளர்களுடைய கருத்துக்கள் கவனத்துக்கு எடுத்துக்கொள்ளப்படுவதுடன், முடிவுகள் எடுப்பதிலும் அவர்கள் பங்கெடுக்கின்றனர் எனினும், தொழிற்றுறைச் சனநாயகத்தைப் பயன்படுத்தும் நிறுவனங்களில், இறுதி முடிவுகளை எடுக்கும் அதிகாரமும் அவர்களுக்கு உண்டு. அத்துடன், இங்கே நிறுவன அமைப்பு வடிவமைப்பு, அதிகாரப் படிநிலை போன்ற விடயங்களையும் தொழிலாளர்கள் முடிவு செய்கின்றனர்.

உற்பத்திச் சாதனங்கள் தனியாருக்கு அல்லது அரசுக்குச் சொந்தமாக இருப்பதற்குப் பதிலாக வேலை செய்பவர்களே வேலையிடத்தை நிர்வாகம் செய்யும் ஒரு மாதிரியே தொழிற்றுறைச் சனநாயகம் என்று குறிப்பிடப்பட்டாலும், இதில் பிரதிநிதித்துவ வடிவங்களும் உள்ளன. பிரதிநிதித்துவத் தொழிற்றுறைச் சனநாயகமானது, நிர்வாகம், தொழிற் சங்கம், தொழிலாளர் ஆகியோருக்கு இடையாயான தொடர்புகளுக்கு உதவு முகமாகக் குழுக்களையும், ஆலோசனைச் சபைகளையும் போன்ற முடிவுகளை எடுக்கும் அமைப்புக்களை உருவாக்குவதையும் உள்ளடக்கும்.

## குறிப்புகள்

## இவற்றையும் பார்க்கவும்
* வேலையிடச் சனநாயகம்

## வெளியிணைப்புகள்
* Industrial Democracy  in International Endowment for Democracy
* Economic and Industrial Democracy: An International Journal 

பகுப்பு:மக்களாட்சி
பகுப்பு:மேலாண்மை
இளங்கோ அடிகள் சமயம் எது? (நூல்)

**இளங்கோ அடிகள் சமயம் எது?** என்பது அ. ச. ஞானசம்பந்தன் அவர்களால் எழுதப்பட்ட ஆய்வு நூலாகும். இந்நூலை கங்கை புத்தக நிலையம் வெளியிட்டுள்ளது.

## உள்ளடக்கங்கள்

* இளங்கோ அடிகள் சமயம் எது
* இளங்கோ கண்ட ஊழ்
* ஒரே பிறப்பில் வீடு
* கண்ணகியும் காரைக்கால் அம்மையாரும்
* இளங்கோவும் திருவள்ளுவரும்

### இளங்கோ அடிகள் சமயம் எது
இப்பகுதியில் இளங்கோவடிகள் சேரன் செங்குட்டுவனின் தம்பி என்றும், ஜைன சமயத்தினை சார்ந்தவன் என்பதையும் மறுத்து ஆசிரியர் கூறுகிறார். இறுதியாக இளங்கோவடிகள் வேறு எம்மதத்தினை சார்ந்தவராக வேண்டுமானாலும் இருக்கலாம், ஆனால் உறுதியாக ஜைன சமயத்தினை சார்ந்தவர் இல்லை என்கிறார்.

### இளங்கோ கண்ட ஊழ்
ஊழ் எனும் வினையைப் பற்றி இளங்கோவடிகள் சிலப்பதிகாரத்தில் எடுத்துரைக்கும் பகுதிகளை ஆய்வு செய்து கூறியுள்ளார்.

### ஒரே பிறப்பில் வீடு
சிலப்பதிகார காவியத்தலைவியான கண்ணகியின் வளர்ச்சியை சைவ, வைணவ நெறிகளின் அடிப்படையில் ஆசிரியர் ஆய்வு செய்துள்ளார்.

### கண்ணகியும் காரைக்கால் அம்மையாரும்
சிலப்பதிகாரத்தின் நாயகியான கண்ணகியையும், பெரியபுராணத்தில் வருகின்ற மூன்று பெண்களில் முதியவரான காரைக்கால் அம்மையாரையும் ஒப்பிட்டு இப்பகுதியில் ஆய்வு செய்துள்ளார் ஆசிரியர்

### இளங்கோவும் திருவள்ளுவரும்

நீதி நூலை எழுதிய திருவள்ளுவரையும், காப்பியம் எழுதிய இளங்கோவையும் இப்பகுதியில் ஒப்பிட்டு ஆய்வு செய்துள்ளார்.

## இவற்றையும் காண்க
# ஐம்பெருங் காப்பியங்கள்
# சைவ சமய இலக்கியங்கள்
# தமிழாய்வு நூல்கள்

## ஆதாரங்களும் மேற்கோள்களும்

## வெளி இணைப்புகள்

இளங்கோ அடிகள் சமயம் எது
பகுப்பு:நாட்டுடைமை நூல்கள்
யமஹா கிரக்ஸ்

**யமஹா கிரக்ஸ்** (*ஆங்கிலம்: Yamaha Crux*) இந்தியா யமகா மோட்டார் நிறுவனத்தால் உருவாக்கப்பட்ட  106 சிசி திறனுடைய ஒரு ஒற்றை சிலிண்டர், நான்கு வீச்சு கொண்ட மோட்டார் வண்டியாகும்.  இவ்வண்டி இந்திய சூழல் மற்றும் இந்தியாவின் அண்டைப்பகுதிகளைக் கருத்தில் கொண்டு உருவாக்கப்பட்ட ஒரு இரு சக்கர வாகனமாகும்.  இதன் மேம்படுத்தப்பட்ட பதிப்பு யமகா லிபேரோ G5 என்ற பெயரில் வழங்கப்படுகிறது.  கிரக்ஸ் ஆர்(Crux R) என்கிற பெயரில் ஒரு மாறுபட்ட பதிப்பும் வெளியிடப்பட்டது, இதில் முகப்புவிளக்கு செவ்வக வடிவத்தில் இருக்கும்.  இந்த மாற்று பதிப்பு குறிப்பிடத்தக்க வகையில் விற்பனையில் சிறப்பாக இல்லையென்பதால் பின்னர் இதன் தயாரிப்பு நிறுத்தப்பட்டது. தற்பொழுது யமகா கிரக்ஸ் விற்பனை நிறுத்தப்பட்டுவிட்டது *யமகா கிரக்ஸ் நிறுத்தம்
## வெளியிணைப்புகள்
*யமஹா கிரக்சை பற்றிய விவரங்கள், யமஹா இந்தியாவின் அலுவல்முறை இணையதளம் 

பகுப்பு:தானுந்துகள்
சீத்தாராம் யெச்சூரி

**சீத்தாராம் யெச்சூரி** (*Sitaram Yechury*, 12 ஆகத்து 1952 – 12 செப்டம்பர் 2024) இந்திய அரசியல்வாதியும்  இந்தியப் பொதுவுடமைக் கட்சியின் பொதுச் செயலாளரும்  நாடாளுமன்ற குழுவின் தலைவரும் ஆவார்.

## இளமை
யெச்சூரி 12 ஆகத்து 1952 அன்று சென்னையில் ஒரு தெலுங்கு குடும்பத்தில் பிறந்தார். இவரின் தந்தை சர்வேசுவர சோமயாஜுலா யெச்சூரி மற்றும் தாயார் கல்பாகம். இவர்கள் ஆந்திர மாநிலம் காக்கிநாடாவை பூர்வீகமாகக் கொண்டவர்கள். இவரின் தந்தை ஆந்திரப் பிரதேச மாநில சாலைப் போக்குவரத்துக் கழகத்தில் பொறியியலாளராக இருந்தார். இவரின் தாயார் அரசு அதிகாரி ஆவார். His mother was a government officer.

யெச்சூரி ஐதராபாத்தில் வளர்ந்தார். மேலும் தனது பத்தாம் வகுப்பு வரை ஐதராபாத்தில் உள்ள அனைத்துப் புனிதர் உயர்நிலைப் பள்ளியில் படித்தார்.  1969ஆம் ஆண்டு தெலுங்கானா போராட்டம் காரணமாக இவர் தில்லிக்குக் குடிபெயர்ந்தார். புது தில்லியில் உள்ள பிரசிடெண்ட்ஸ் எஸ்டேட் பள்ளியில் சேர்ந்து, மத்திய இடைநிலைக் கல்வி வாரிய உயர்நிலைத் தேர்வில் அகில இந்திய அளவில் முதல் தரத்துடன் தேர்வு பெற்றார். இதனைத் தொடர்ந்து, இளங்கலை பொருளியல் படிப்பினை தில்லியில் உள்ள தூய ஸ்டீபன் கல்லூரியிலும் முதுநிலைப் பொருளாதாரப் படிப்பினை ஜவஹர்லால் நேரு பல்கலைக்கழகத்திலும் முடித்து முதல் வகுப்பில் தேர்ந்ச்சிப்பெற்றார். முனைவர் பட்டப்படிப்பிற்காக ஜவகர்லால் நேரு பல்கலைக்கழகத்தில் சேர்ந்தார் யெச்சூரி. ஆனால் இந்தியாவில் நெருக்கடி நிலை அறிவிக்கப்பட்டு இவர் கைது செய்யப்பட்டதால் தொடர இயலவில்லை.

## அரசியல் வாழ்க்கை
1974ஆம் ஆண்டு‍ இந்திய மாணவர் சங்கத்தி்ல் உறுப்பினராகச் சேர்ந்தார். ஒரு‍ சில ஆண்டுகளுக்குப் பின் இந்தியப் பொதுவுடமைக் கட்சியில் (மார்க்சிஸ்ட்) இணைந்தார். யெச்சூரி சவகர்லால் நேரு பல்கலைக்கழகத்தில் மாணவராக இருந்தபோதே 1975ஆம் ஆண்டு இந்திய நெருக்கடி நிலையின் போது கைது செய்யப்பட்டார். இவர் கைது செய்யப்படுவதற்கு முன்பு, அவசரநிலைக்கு எதிர்ப்பை ஏற்பாடு செய்து, சில காலம் மறைந்திருந்தார். அவசரநிலைக்குப் பிறகு, இவர் மூன்று (1977-78) முறை சவகர்லால் நேரு பல்கலைக்கழக மாணவர் சங்கத்தின் தலைவராகத் தேர்ந்தெடுக்கப்பட்டார். யெச்சூரி, பிரகாசு காரத்துடன் இணைந்து இங்கு இடதுசாரிப் பிரிவை உருவாக்கினார்.

## திருமண வாழ்க்கை
யெச்சூரி பத்திரிகையாளர் சீமா சிஸ்தியை மணந்தார். இவர் தி வயர் பத்திரிகையின் ஆசிரியராகவும், முன்பு பிபிசி இந்தி சேவையின் தில்லி ஆசிரியராகவும் இருந்தார். இந்தியன் எக்ஸ்பிரஸ், தில்லி தொகுப்பாசிரியராக இருந்தார். யெச்சூரி ஒரு *ScoopWhoop* நிகழ்ச்சி ஒன்றில் தனது மனைவி நிதி ரீதியாக இவரை ஆதரிக்கிறார் என்று கூறினார். வினா மஜும்தாரின் மகள் இந்திராணி மஜும்தாரை இவர் முன்னதாக திருமணம் செய்து இருந்தார். இந்த திருமணத்தின் மூலம் இவருக்கு ஒரு மகளும் ஒரு மகனும் உள்ளனர். இவரின் மகள் அகிலா யெச்சூரி, வரலாற்றுப் பேராசிரியராக எடின்பர்க் பல்கலைக்கழகம் மற்றும் தூய ஆண்ட்ரூசு பல்கலைக்கழகத்தில் உள்ளார். இவரின் மகன் ஆசிசு யெச்சூரி 22 ஏப்ரல் 2021 அன்று கோவிட்-19 தொற்றுக் காரணமாக 34 வயதில் இறந்தார். இவர் ஆந்திரப் பிரதேசத்தின் முன்னாள் தலைமைச் செயலாளரான மோகன் காந்தா யெச்சூரியின் தாய் மாமா ஆவார்.

## இறப்பு
சீத்தாரம் யெச்சூரி தனது 72வது அகவையில் உடல் நலக்குறைவால் புது தில்லியில் காலமானார்.

## மேற்கோள்கள்

பகுப்பு:1952 பிறப்புகள்
பகுப்பு:2024 இறப்புகள்
பகுப்பு:பொதுவுடமைவாதிகள்
பகுப்பு:இந்திய அரசியல் கட்சித் தலைவர்கள்
பகுப்பு:மாநிலங்களவை உறுப்பினர்கள்
லூமன்

thumb | வலது | ஒளி அளவு மானி**லூமன்** (*Lumen*) என்பது ஒளிப் பாய்வின் (Luminous flux) அலகு. இது ஒரே சீரான, புள்ளி அளவிலான ஒரு கேண்டெலா (Candela ) செறிவுடைய ஒளிமூலத்திலிருந்து ஒரு வினாடியில் ஒரு அலகு திண்கோணம் வழியாக வெளிப்படும் ஒளியின் அளவாகும். அல்லது ஒரு கேண்டலா செறிவுடைய ஒளிமூலத்திலிருந்து ஒரு வினாடியில் இந்த மூலகத்திலிருந்து அலகு தொலைவில் அலகு பரப்பினை வந்தடையும் ஒளியின் அளவு ஒரு லூமன் எனப்படும்.

## மேற்கோள்கள்

பகுப்பு:ஒளியளவியல்
பகுப்பு:SI அடிப்படை அலகுகள்
ஏ. கே. வேலன்

**ஏ. கே. வேலன்** ஒரு தமிழ் எழுத்தாளராவார். இதழாளர், பேச்சாளர். நாடக ஆசிரியர். தமிழ்த் திரைப்படத் தயாரிப்பாளர், கதை-வசன ஆசிரியர், இயக்குநர். சென்னையில் அருணாசலம் ஸ்டூடியோவை நிறுவினார். திராவிட இயக்கம் சார்ந்த அரசியல்வாதி. பிற்காலத்தில் ஆன்மிகவாதியாகப் பரிணமித்தார். தமிழக அரசின் கலைமாமணி விருது உள்படப் பல்வேறு விருதுகள் பெற்றார். இவருடைய படைப்புகளை தமிழக அரசு நாட்டுடைமையாக்கியுள்ளது.

## வாழ்க்கை வரலாறு
ஏ.கே. வேலனின் இயற்பெயர் அ.குழந்தைசாமி என்பதாகும். தஞ்சாவூர் மாவட்டத்திலுள்ள ஆலங்குடி எனும் கிராமத்தில் அருணாசலம் பிள்ளை - இராமாமிர்தம் அம்மை தம்பதிகளுக்கு மகனாக 1921 ஆம் ஆண்டு அக்டோபர் 24ல் பிறந்தார்.

ஈ.வே.ராமசாமியின் அழைப்பினை ஏற்று தனது பள்ளி ஆசிரியர் பதவியை துறந்து திராவிட இயக்கத்தில் பணியாற்றத் தொடங்கினார். அத்தருணத்தில் எரிமலை எனும் நாளேட்டினை நடத்தியமையால், ஏ.கே.வேலன் என்று தனது பெயரினை மாற்றிக் கொண்டார். கந்தசாமிபிள்ளை என்பவரின் மகள் ஜெயலட்சுமியை திருமணம் செய்துகொண்டார். இவர்களுக்கு ஓர் ஆண்குழந்தை 16-6-1952ஆம் நாள் பிறந்தது.

## இயற்றியுள்ள நூல்கள்
# அனுமார் அனுபூதி
# எழுத்துக்கள்
# கண்ணன் கருணை
# காவியகம்பன்
# மேரியின் திருமகன்
# நாடகங்கள்
# வரலாற்றுக் காப்பியம்

## இவற்றையும் காண்க
* தேசியமயமாக்கல்
* தமிழ் நூல்களை நாட்டுடைமையாக்கல்

## மேற்கோள்கள்
 
## வெளி இணைப்புகள்

பகுப்பு:நாட்டுடைமை நூல்களின் ஆசிரியர்கள்
பகுப்பு:தமிழக எழுத்தாளர்கள்
பகுப்பு:1921 பிறப்புகள்
பகுப்பு:தஞ்சாவூர் மாவட்ட மக்கள்
வே. மணிகண்டன் (ஒளிப்பதிவாளர்)

**வே.மணிகண்டன்** (V. Manikandan, பிறப்பு: ஜனவரி 1968) இந்தியாவின் முன்னணி ஒளிப்பதிவாளர்களுள் ஒருவர். தமிழகத்தின் கோயம்புத்தூரைச் சார்ந்தவர். இவர் புகழ்பெற்ற தமிழ்த் திரைப்பட தட்டி விளம்பர ஓவியரான வேலாயுதம் பிள்ளையின் மகனாவார்.  இவர் புகழ்பெற்ற ஓவியர் ஜீவாவின் தம்பி ஆவார். பெரும் வெற்றி பெற்ற தமிழ், மலையாளம் மற்றும்இந்தித் திரைப்படங்களுக்கு ஒளிப்பதிவாளராகப் பணியாற்றியுள்ளார். 3,000 அதிகமான விளம்பரப்படங்களுக்கும் ஒளிப்பதிவு செய்துள்ளார். அந்நியன் திரைப்படத்திற்காக *சிறந்த ஒளிப்பதிவாளர்* விருதைப் பெற்றுள்ளார். இவர் 1994 ஆம் ஆண்டு அதர்மம் திரைப்படத்தில் தனது முதல் திரைப்பட ஒளிப்பதிவைச் செய்தார். திரைப்படத்துறையின் மணிரத்தினம் மற்றும் சங்கர் போன்றோரால் மிகச் சிறந்த ஒளிப்பதிவாளர் என பாராட்டப்பட்டவர். *ஆசிய பசிபிக் சினிமா விருதை* ரா.வன் திரைப்படத்திற்காகப் பெற்றுள்ளார்.

## விருதுகள்
### பிலிம்பேர் விருது
* சிறந்த ஒளிப்பதிவாளர் விருது (அந்நியன் 2005)
* சிறந்த ஒளிப்பதிவாளர் விருதிற்கான பரிந்துரை (ஓம் ஷாந்தி ஓம் 2007)
### அஸ்பரா விருது
* சிறந்த ஒளிப்பதிவாளர் விருது (ராவண் 2011)
### சர்வதேச விருது
* *ஏசியா பசிபிக் சினி அவார்ட்ஸ்*(ASPA)
* சிறந்த ஒளிப்பதிவாளர் விருதிற்கான பரிந்துரை (ராவண் 2010)
### ஐரோப்பிய பாலிவுட் விருதுகள்
* சிறந்த ஒளிப்பதிவாளர் விருது (ரா ஒன் 2012)
## வெளி இணைப்புகள்
* https://en.wikipedia.org/wiki/Indian_cinematographers
* http://www.imdb.com/name/nm1367479/

பகுப்பு:திரைப்பட ஒளிப்பதிவாளர்கள்
பகுப்பு:தமிழ்த் திரைப்பட ஒளிப்பதிவாளர்கள்
பகுப்பு:1979 பிறப்புகள்
பகுப்பு:வாழும் மக்கள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:தமிழ்நாட்டுத் திரைப்பட ஒளிப்பதிவாளர்கள்
பகுப்பு:1968 பிறப்புகள்
கே. பி. நீலமணி

**கே. பி. நீலமணி** ஒரு தமிழ் எழுத்தாளராவார். இவருடைய படைப்புகளை தமிழக அரசு நாட்டுடைமையாக்கியுள்ளது.

## சொந்த வாழ்க்கை
கே. பி. நீலமணி அவர்களின் மனைவி ஜானகி நீலமணி. கே. பி. நீலமணி அவர்கள் மயிலாப்பூரில் கடன் வழங்கும் நூலகம் ஒன்றை நடத்திவந்தார். இவரது மறைவுக்கு பின்னர் இவரின் மனைவி அந்நூலகத்தை நடத்தி வருகிறார். இந்த நாவலை எழுதியுள்ள நீலமணி, கும்பகோணம் பிடில் ராஜமாணிக்கம் பிள்ளை அவர்களிடமும்; திருவாளப் புத்தூர் கிருஷ்ணமூர்த்தி பிள்ளையவர்களிடமும் முறையாக வயலின் கற்றுத் தேர்ந்தவர். ஆயினும் இசையைத் தொழிலாகக் கொள்ளாமல் தினமணியில் ஆசிரியர் குழாமில் பணியாற்றி வந்தார்.

## இயற்றியுள்ள நூல்கள்
# புல்லின் இதழ்கள்
# பஞ்ச பூதங்களின் அறிவியல் கதைகள்
# தென்னை மரத்தீவினிலே
# மயக்கம் தெளிந்தது
# ஜேம்ஸ் பாண்ட் சங்கர்
# மலருக்கு மது ஊட்டிய வண்டு
# பிள்ளையார் சிரித்தார்
# காப்டன் குமார்
# தந்தை பெரியார்
# அண்ணாமலை என்னும் அற்புத மனிதர்
# ஒரு மாணவன் மகாத்மாவாகிறான்
# மகாத்மாகாந்தி முதல் ராஜீவ்காந்தி வரை

## இவற்றையும் காண்க
* தேசியமயமாக்கல்
* தமிழ் நூல்களை நாட்டுடைமையாக்கல்

## ஆதாரங்களும் மேற்கோள்களும்


## வெளி இணைப்புகள்

பகுப்பு:நாட்டுடைமை நூல்களின் ஆசிரியர்கள்
அ. மு. பரமசிவானந்தம்

**அ. மு. பரமசிவானந்தம்** (5 சூலை 1914 - 15 ஆகத்து 2001) ஒரு தமிழ்நாட்டு எழுத்தாளர் ஆவார். இவருடைய படைப்புகளைத் தமிழ்நாடு அரசு நாட்டுடைமையாக்கியுள்ளது.

## ஆரம்ப காலம்
இன்றைய காஞ்சிபுரம் மாவட்டத்தில் உள்ள அங்கம்பாக்கம் ஊராட்சியில் 5 சூலை 1914 அன்று பிறந்தார். அண்ணாமலைப் பல்கலைக்கழகத்தில் கல்லூரிப்படிப்பை முடித்தார். பச்சையப்பன் கல்லூரியில் பேராசிரியராகப் பணியாற்றினார்.

## இயற்றியுள்ள நூல்கள்
# அம்மையும் அப்பனும்
# அவை பேசினால்
# ஆனந்த முதல் ஆனந்த வரை
# ஆருயிர் மருந்து
# இந்திய முதற்சட்டம்
# இளமையின் நினைவுகள்
# எல்லோரும் வாழ வேண்டும்
# ஏழு நாடுகளில் எழுபது நாட்கள்
# ஒரு நாளைக்கு ஒரு நீதி
# ஓங்குக உலகம்
# கவிதை உள்ளம்
# கவிதையும் வாழ்க்கையும்
# கல்வி எனும் கண்
# கங்கைக் கரையில் காவிரித்தமிழ்
# கண்டதும் கருத்தும்
# கட்டுரைப் பத்து
# கடவுளர் போற்றும் தெய்வம்
# கறை படிந்த உள்ளம்
# காஞ்சி வாழ்க்கை
# காப்பியக் கதைகள்
# கொய்த் மலர்கள்
# சமுதாயமும் பண்பாடும்
# சமயமும் சமூகமும்
# சான்றோர் வாக்கு
# சாதிவெறி
# சிறுவர்களுக்கு வானொலியில்
# சாத்தனார்
# சீவகன் கதை
# தமிழர் வாழ்வு
# தமிழக வரலாறு
# தமிழ் உரைநடை
# தமிழ்நாட்டு விழாக்கள்
# தாயின் மணிவயிற்றில்
# தாய்மை
# தொழில்வளம்
# துன்பச் சுழல்
# திரும்பிப் பார்க்கிறேன் திகைத்து நிற்கிறேன்
# நல்லவை ஆற்றுமின்
# நல்ல தமிழ்
# நாடு நலம் பெற
# நாலும் இரண்டும்
# பல்கலைக் கழகச் சொற்பொழிவுகள்
# பாட்டும் பயனும்
# பாசம்
# பெண்
# மக்கட் செல்வம் மணப்பரிசு
# மனிதன் எங்கே செல்கிறான்?
# மலேயாச் சொற்பொழிவுகள்
# மணி பல்லவம்
# மலைவாழ் மக்கள் பாண்பு
#மானுடம் வென்றது
# வரலாற்றுக்கு முன் வடக்கும் தெற்கும்
# வழுவிலா மணிவாசகர்
# வரலாற்றுப் புதையல்
# வள்ளுவர் வகுத்த வாழ்க்கை நெறி
# வானொலி வழியே
# வாழ்வுப்பாதை
# வாய்மொழி இலக்கியம்
# வாழ வேண்டுமா?
# வெள்ளி விழாச் சொற்பொழிவுகள்
# வேள்பாரி
# வையைத் தமிழ்
# டாக்டர் மு.வ. அவர்கள் தமிழ்மொழி இலக்கியத்துக்கு ஆற்றிய தொண்டு 130
# கூடிவாழ்
# புதிய கல்விமுறை 10+2+3
# 19ம் நூற்றாண்டின் தமிழ் உரைநடை வளர்ச்சி

## இவற்றையும் காண்க
* தேசியமயமாக்கல்
* தமிழ் நூல்களை நாட்டுடைமையாக்கல்

## ஆதாரங்களும் மேற்கோள்களும்


## வெளி இணைப்புகள்

பகுப்பு:நாட்டுடைமை நூல்களின் ஆசிரியர்கள்
பகுப்பு:தமிழக எழுத்தாளர்கள்
பகுப்பு:1914 பிறப்புகள்
பகுப்பு:2001 இறப்புகள்
கங்கர் காதி தேசியப் பூங்கா

**கங்கர் காதி தேசியப் பூங்கா** (Kanger Ghati) தேசியப்பூங்கா இந்தியாவின் சத்தீசுகர் மாநிலத்தில்,
பஸ்தர் மாவட்டத்தின் நிர்வாகத் தலைமையிடமான ஜெகதல்பூர் அருகில் அமைந்துள்ளது. 1982 ஆம் ஆண்டு இது தேசியப் பூங்காவாக அறிவிக்கப்பட்டது. இதன் பரப்பளவு சராசரி 200 சதுர கிலோமீட்டர்கள் ஆகும். 

இந்தத் தேசியப்பூங்காவினூடே *கங்கர்* நதி செல்வதால் இது கங்கர் காதி தேசியப் பூங்கா என அழைக்கப்படுகிறது. இயற்கை ஆர்வலர்கள் மற்றும் ஆராய்ச்சியாளர்களின் முக்கிய இடமாக இப்பூங்கா திகழ்கிறது. இப்பூங்காவில் 49 வகையான பாலூட்டிகளும் 144 வகையான பறவைகளும் 37 வகையான ஊர்வனங்களும் 91 வகையான வண்ணத்துப்பூச்சிகளும் மற்றும் 113 வகையான சிலந்திகளும் இருப்பதாக அறியப்பட்டுள்ளது. இப்பூங்கா பெரும்பாலும் பாறைகளால் ஆனது. சுற்றுலாப்பயணிகள் இப்பூங்காவிற்குச் செல்ல நவம்பர் முதல் ஜூன் வரையிலான மாதங்கள் வசதியானவை ஆகும்.

## புகைப்படங்கள்
இத்தேசியப் பூங்காவில் எடுக்கப்பட்ட புகைப்படங்களுள் சில கீழே,

Image:Kanger valley1.JPG
Image:Kanger valley2.JPG
Image:Kanger valley3.JPG
Image:Kanger valley4.JPG
Image:Kanger valley5.JPG
Image:Kanger valley6.JPG
Image:Kanger valley7.JPG
Image:Kanger valley8.JPG
Image:Kanger valley9.JPG
Image:Kanger valley10.JPG
Image:Kanger valley11.JPG
Image:Kanger valley12.JPG
Image:Kanger valley13.JPG
Image:Kanger valley14.JPG


பகுப்பு:இந்திய தேசியப் பூங்காக்கள்
பகுப்பு:பஸ்தர் மாவட்டம்
கெய்புல் லாம்சோ தேசியப் பூங்கா

**கெய்புல் லாம்சோ தேசியப் பூங்கா** (The Keibul Lamjao National Park) இந்தியாவின் மணிப்பூர் மாநிலத்தில் *பிஷ்னுபூர்* மாவட்டத்தில் அமைந்துள்ளது. இப்பூங்காவின் மொத்தப் பரப்பளவு சுமார் 40 சதுர கிலோமீட்டர்கள் ஆகும். இது இந்தியாவின் வடகிழக்குப் பகுதியில் அமைந்துள்ளது. இப்பூங்காவினுள் லோக்டாக் ஏரி அமைந்துள்ளது. பொதுமக்கள் மற்றும் தன்னார்வலர்களின் முயற்சியால் இது 1966 ஆம் ஆண்டு வனவிலங்குகள் காப்பகமாக அறிவிக்கப்பட்டு பின்னர் 1977 ஆம் ஆண்டு மார்ச் மாதம் 27 ஆம் தியதி தேசியப் பூங்காவாக அறிவிக்கப்பட்டது.
இத்தேசியப் பூங்காவானது மீன் பிடிப்போராலும், வெள்ளப்பெருக்கினாலும், மின் உற்பத்தி நிலையத்தினாலும் பாதிக்கப்படுவதாக இயற்கை ஆர்வலர்கள் குற்றம் சாட்டுகின்றனர். இப்பூங்கா மணிப்பூர் தலைநகர் இம்பால் நகரிலிருந்து 53 கிலோமீட்டர்கள் தொலைவில் அமைந்துள்ளது.

## புகைப்படங்கள்
இப்பூங்காவிலுள்ள விலங்குகள் மற்றும் பறவைகளின் புகைப்படங்களுள் சில கீழே,

File:Black eagle.jpg
File:Ulluk-2.jpg
File:Catopuma temminckii.jpg
File:Sambar-deer-in-forest.jpg

## மேற்கோள்கள்

பகுப்பு:இந்திய தேசியப் பூங்காக்கள்
பகுப்பு:பிஷ்ணுபூர் மாவட்டம்
பகுப்பு:மணிப்பூரின் புவியியல்
லோக்டாக் ஏரி

**லோக்டாக் ஏரி** (Loktak Lake) ஒரு நன்னீர் ஏரியாகும். இது இந்தியாவின் மணிப்பூர் மாநிலத்தில் *மொய்ராங்* பகுதியில் அமைந்துள்ளது. இது *மிதக்கும் ஏரி* எனவும் அழைக்கப்படுகிறது. *லோக்* எனும் மணிப்பூரிச் சொல்லுக்கு சிற்றோடை எனவும் *டாக்* எனும் சொல்லுக்கு முடிவு என்றும் பொருள். இந்த ஏரிப்பகுதியில் கெய்புல் லாம்சோ தேசியப் பூங்கா 40 சதுர கிலோமீட்டர்கள் பரப்பளவில் அமைந்துள்ளது. இந்தப் பழமையான ஏரி மணிப்பூர் மாநிலத்தின் பொருளாதார மூலமாக விளங்குகிறது. இந்த ஏரியின் தண்ணீரானது மின்சார உற்பத்தி, குடிநீர் மற்றும் விவசாயப் பயன்பாட்டிற்காக உபயோகப்படுத்தப்படுகிறது. மேலும் இப்பகுதி மக்களின் முக்கிய மீன்பிடித் தலமாகவும் இந்த ஏரி விளங்குகிறது. இந்த ஏரியின் மீது மக்களின் தாக்கம்(severe pressure) அதிக அளவு உள்ளது. இந்த ஏரியைச் சுற்றி 1,00,000 மக்கள் வசிக்கின்றனர். 1993 ஆம் ஆண்டு ஜூன் மாதம் 16 ஆம் தியதி இந்த ஏரி பாதுகாக்கப்பட்ட பகுதியாக அறிவிக்கப்பட்டது. இந்த எரியின் சராசரி வருடாந்திர மழையளவு 1,183 மில்லிமீட்டர்கள் ஆகும். பிப்ரவரி மற்றும் மார்ச் மாதங்கள் வறட்சியான மாதங்கள் ஆகும். இந்த ஏரியில் 105 மெகாவாட் திறனுள்ள நீர் மின் நிலையம் அமைக்கப்பட்டுள்ளது.
## மேற்கோள்கள்

பகுப்பு:இந்திய ஏரிகள்
கற்பனைச் சமூகவுடமை

**கற்பனைச் சமூகவுடமை** (Utopian socialism) என்பது, நவீன சமூகவுடமையின் தொடக்கச் சிந்தனை ஓட்டம் ஆகும். என்றி டி செயின்ட் சைமன், சார்லசு ஃபூரியர், ராபர்ட் ஓவென் போன்றோரின் படைப்புக்கள் இதற்கு எடுத்துக்காட்டுகள். மேற்படி ஆக்கங்களிலிருந்தே கார்ல் மார்க்சும், பிற தொடக்ககால சமூகவுடமை வாதிகளும் தூண்டுதல்களைப் பெற்றனர். எனினும், புரட்சிகர சமூக சனநாயக இயக்கங்களுக்கு எதிரான இந்தக் கற்பனையான இலட்சியச் சமூகங்கள் பற்றிய நோக்கு, சமூகத்தின் பொருள்சார் நிலைமைக்கு மாறானது என்றும் அதனால் இது திரிபுவாதம் என்றும் பார்க்கப்பட்டது. எக்காலத்தையும் சேர்ந்த ஒருவரோ அல்லது ஒரு தொகுதி எண்ணங்களோ கற்பனைச் சமூகவுடமை சார்ந்ததாகக் கருதப்படலாமாயினும், 19 ஆம் நூற்றாண்டின் முதற் கால் பகுதியில் வாழ்ந்த சமூகவுடமைவாதிகளின் சிந்தனைகளைக் குறிப்பதற்கே பிற்காலச் சமூகவுடமைவாதிகள் இச்சொல்லைப் பயன்படுத்துகின்றனர். அச்சிந்தனைகளை நடைமுறைக்கு ஒவ்வாதவை என்று மறுக்கும் ஒரு எதிர்மறைச் சொல்லாகவே "கற்பனை" என்ற அடைமொழி பயன்படுகிறது. 

பகுப்பு:சமூகவுடமை
சிற்றோடை

**சிற்றோடை** (*Stream*) என்பது சிறிய அளவில் நீர் வடிந்து செல்லும் படுகை ஆகும். இவை ஆற்றை விடச் சிறியவை. இவை ஆறுகளிலிருந்து பிரிகின்றன அல்லது பல சிற்றோடைகள் ஒன்றிணைந்து ஆறாக மாறுகின்றன. காடுகளில் மழைக்காலக் கசிவு நீர் சிற்றோடையாக உருவெடுக்கின்றது. பனியும் உருகி சிற்றோடையாக மாறுகிறது. சிற்றோடையைச் சார்ந்து பல்வேறு விலங்கினங்கள், பறவைகள் வாழ்கின்றன. நீர்ச்சுழற்சியில் சிற்றோடைகள் முக்கியப் பங்கு வகிக்கின்றன. இவை நிலத்தடி நீரை அதிகரிக்கின்றன. காடுகளின் செழிப்பிற்கும் அதன் வளத்திற்கும் உதவுகின்றன.

பகுப்பு:நீர்நிலைகள்
பகுப்பு:நீரியல்
சல்மா (ஆவண நிகழ்படம்)

**சல்மா** என்பது 2013 இல் வெளிவந்த ஒரு தமிழ் ஆவண நிகழ்படம் ஆகும். இது கவிஞர் சல்மாவினது தன்வரலாற்றையும் அவர் சந்தித்த ஒடுக்குமுறைகளின் பின்னால் உள்ள சமூக, சமய, பண்பாட்டு, அரசியல் சிக்கல்களையும் பற்றியது ஆகும்.  
இப் படத்தை கிம் லோங்னோரோ (Kim Longinotto) இயக்கினார்.

இப் படம் சண்டான்சு திரைப்பட விழாவில் முதலில் திரையிடப்பட்டு, பின்னர் பல நாட்டு விழாக்களிலும் நிகழ்வுகளில் திரையிடப்பட்டது.

## வெளி இணைப்புகள்
* சல்மா 

பகுப்பு:2013 தமிழ் ஆவணப்படங்கள்
தமிழின் தூதுவர்

**தமிழின் தூதுவர்** அல்லது **அம்பாசிடர் ஒப் தமிழ்** (Ambassador of Tamil) என்பது 2013 இல் வெளிவந்த தமிழ் ஆங்கில ஆவண நிகழ்படம் ஆகும்.  இது சேவியர் தனிநாயகம் அடிகளாரின் வாழ்கையையும், அவர் தமிழுக்கு ஆற்றிய பணிகளையும் ஆவணப்படுத்துகிறது.  இதனை செந்தில் வீணு இயக்கி உள்ளார்.

## வெளி இணைப்புகள்
*  Thani Nayagam: Ambassador of Tamil

பகுப்பு:2013 தமிழ் ஆவணப்படங்கள்
பகுப்பு:வரலாற்று தமிழ் ஆவணப்படங்கள்
பகுப்பு:கனடியத் தமிழ் ஆவணப்படங்கள்
பகுப்பு:கலை, பண்பாட்டு தமிழ் ஆவணப்படங்கள்
முளைப்பாரி

**முளைப்பாரி** (வடமொழியில் அங்குரார்பனம்), அடுத்த விளைச்சலுக்கான விதைத் தேர்வை, அறுவடை காலங்களிலேயே விதைநேர்த்தி செய்து, அதன் முளைப்புத் திறனை  பரிசோதனை செய்தே முளைப்பாரித் திருவிழாவின் நோக்கமாகும்.
சூரிய வெயில் அதிகம்படாத இடத்தில் வளர்க்கப்படும் முளைப்பாரி, பொதுவாக ஒன்பது தானியங்களைக் கொண்டு இரண்டு வாரங்களுக்குள் ஒற்றை இலக்க எண்ணிக்கையில் பெண்களைக் கொண்டே தயாரிக்கப்படுகிறது.

## தயாரிக்கும் முறை
### தேவையான பொருட்கள்
# ஒன்பது வகையான சுத்தமான தானியங்கள் (நெல், பச்சைப்பயிறு, அவரை, கொள்ளு, கோதுமை, உளுந்து, எள்ளு, கம்பு, ஆரியம்)
#மண்
#மண்பாண்டம்
#நீர்
#சாணம்
### முறை
# மண்பாண்டம் அல்லது பாத்திரத்தில் மணலையும் சாணத்தையும் கலந்துகொள்ள வேண்டும்
# கொஞ்சம் தண்ணீர் தெளிக்க வேண்டும்
# ஒன்பது வகையான தானியங்களை அந்த கலவையில் தூவ வேண்டும்
# பின்னர் வெயில் படாத வகையில் ஒரு கூடையோ அல்லது துணியோ அல்லது வைக்கோல் கொண்டு மூடி விட வேண்டும்
# தினமும் சிறிது நேரம் வெயில் படுமாறு திறந்து வைக்க வேண்டும் மேலும் கொஞ்சம் தண்ணீர் தெளிக்க வேண்டும்
# பொதுவாக 2 வாரங்களில் அல்லது ஒன்பது நாட்களில் இவை முளைத்து விடும்.

## முளைப்பாரி பாடல்கள்
நாட்டுப்புற வழிப்பாடல்களில் முளைப்பாரிப் பாடல்கள் இடம்பெற்றுள்ளன. அத்தகைய பாடலின் சில வரிகள் கீழே தரப்பட்டுள்ளன>

"நல்ல தண்ணீர் எடுத்து வந்து
நாங்கள் முளை போட்டோம்
சிவ பாலரெல்லாம் போட்டோம்
போட்ட முளை பழுதில்லாமல்
பொங்கி நல்லா வளர"


"சீர்துவரை நேர் நிறைத்து
புறுமணிப்பயர் உளுந்து கலந்து
நல்ல தினுசு அவரை நிறைத்து
வெள்ளை சிவப்பு பச்சை கலந்து
நவ தானியம் ஒன்பதும் கலந்து
போட்ட முளை பழுதில்லாமல்
பொங்கி நல்லா வளர"


## பண்பாடு
# முளைப்பாரி வளர்ப்பதற்கு நல்ல நாள் நேரம் பார்த்து நாள் உறுதி செய்யப்படுகிறது. பொதுவாக இது மேல்நோக்கு நாளாக இருக்க வேண்டும்
# பெண்கள் வளமையின் குறியீடாகத் திகழ்வதனால் முளைப்பாரி பெண்கள் போடுகின்றனர்
# முளைப்பாரி ஊர்த் திருவிழா, திருமணம் போன்ற நிகழ்ச்சிகளில் பயன்படுத்தப்பட்ட பிறகு நீர்நிலைகளில் கொட்டப்படுகிறது.

## மேற்கோள்கள்


## வெளி இணைப்புகள்
*கோயிலில் முளைப்பாரி இட்டு வழிபடுவது ஏன்?
*வழிபாட்டுப் பாடல்களில் வேளாண்மை 

பகுப்பு:பண்பாடு
பகுப்பு:தமிழர் பண்பாடு
பன்னேருகட்டா தேசியப் பூங்கா

**பன்னேருகட்டா தேசியப் பூங்கா** (Bannerghatta) இந்தியாவின் கர்நாடகம் மாநிலத்தில் அமைந்துள்ளது. இது 2002 ஆம் ஆண்டு தேசியப் பூங்காவாக அறிவிக்கப்பட்டது. இப்பூங்கா பெங்களூர் நகரத்திலிருந்து 22 கிலோமீட்டர்கள் தொலைவில் அமைந்துள்ளது. இந்தத் தேசியப் பூங்கா 104.27 சதுர கிலோமீட்டர்கள் பரப்பளவு கொண்டது. பெங்களூரின் முக்கியமான சுற்றுலாத் தலங்களில் இதுவும் ஒன்று. இந்தப் பூங்காவில் இந்தியப் புலிகள், வெள்ளைப் புலிகள், சிங்கங்கள், யானைகள், சிறுத்தைகள், மான்கள் மற்றும் பல்வேறு வகையான பாலூட்டிகள் காணப்படுகின்றன. இப்பூங்காவின் உள்ளே 30,000 சதுர மீட்டர்கள் பரப்பளவில் வண்ணத்துப் பூச்சிப் பூங்கா ஒன்றும் அமைந்துள்ளது.
## புகைப்படங்கள்

File:Bannerghetta Tiger.jpg|பன்னேருகட்டா தேசியப் பூங்காவிலுள்ள புலி
File:Leopard.jpg|பன்னேருகட்டா தேசியப் பூங்காவிலுள்ள சிறுத்தை 
File:Bannerghata zoo.jpg|பன்னேருகட்டா தேசியப் பூங்காவிலுள்ள வெள்ளைப்புலி 
File:White tiger bangalore.jpg|பன்னேருகட்டா தேசியப் பூங்காவிலுள்ள வெள்ளைப்புலி
File:Angry Bear.JPG|பன்னேருகட்டா தேசியப் பூங்காவிலுள்ள கரடி
File:Butterlfy Park.jpg|வண்ணத்துப் பூச்சிப் பூங்காவின் நுழைவாயில்
Image:BannerghattaBlackSpider.jpg|பன்னேருகட்டா தேசியப் பூங்காவிலுள்ள சிலந்தி


## வெளி இணைப்புகள்
* http://bangalorebuzz.blogspot.sg/2007/09/leopards-on-prowl-on-bannerghatta-main.html

பகுப்பு:இந்திய தேசியப் பூங்காக்கள்
பகுப்பு:பெங்களூரில் உள்ள சுற்றுலாத் தலங்கள்
சந்தனா நல்லலிங்கம்

**சந்தனா நல்லலிங்கம்** இலங்கை பெண் எழுத்தாளரும், முருக பக்தரும் ஆவார். இவர் கதிர்காம முருகனைப்பற்றிய பிரபந்தங்களின் ஆய்வினை மேற்கொண்டார்.

## வாழ்க்கை
### இளமை
பண்டிதர் பூபாலன் என்பவருக்கும் பண்டிதை கங்கேஸ்வரி கந்தையா என்பவருக்கும், 1933 ஆம் ஆண்டு நவம்பர் 19 ஆம் திகதி கிழக்கு இலங்கையில் மகளாக பிறந்தவர். மட்டக்களப்பு ஆசிரியர் பயிற்சிக்கல்லூரி மாணவியாவார்.

### படிப்பு
கொழும்பு பல்கலைக்கழகத்தில் கலைமாமணி பட்டம் (பி.ஏ), பேராதனை பல்கலைக்கழகத்தில் முதுமாணிப்பட்டம் (எம்.ஏ) ஆகியவை ஆகும்.

### புத்தகம்
1994 இல் கொழும்பிலிருந்து வெளியான *கதிர்காமப் பிரபந்தங்கள்* 1995 வைகாசியில் சென்னையில் மறு அச்சிடப்பட்டது.

## மேற்கோள்கள்
 

## வெளி இணைப்புகள்
* இவரின் படைப்புகள் 

பகுப்பு:இலங்கைப் பெண் எழுத்தாளர்கள்
பகுப்பு:1933 பிறப்புகள்
வால்மீகி தேசியப் பூங்கா

**வால்மீகி தேசியப் பூங்கா மற்றும் வனவிலங்குகள் காப்பகம்** (Valmiki National Park and Wildlife Sanctuary) இந்தியாவின் பீகார் மாநிலத்தில் *மேற்குச் சம்பாரன்* மாவட்டத்தில் அமைந்துள்ளது. இது 899.38 சதுர கிலோமீட்டர்கள் பரப்பளவில்அமைந்துள்ளது. *மேற்குச் சம்பாரன்* மாவட்டத்தின் மொத்தப் பரப்பளவில் இது 17.4 % ஆகும். 900 சதுர கிலோமீட்டர்கள் கொண்ட சம்ப்ரா காடுகளில் 800 சதுர கிலோமீட்டர்களில் வனவிலங்குக் காப்பகம் அமைந்துள்ளது. இதில் 335 சதுர கிலோமீட்டர்களில் இத்தேசியப் பூங்கா அமைந்துள்ளது. இப் பாதுகாக்கப்பட்ட வனப்பகுதியானது நேபாளம் மற்றும் இந்தியாவின் உத்தரப்பிரதேசம் மாநிலத்திலும் அமைந்துள்ளது. இது இமயமலையின் தெராய் பகுதியில் அமைந்துள்ளது. இந்த தேசியப் பூங்காவில் பாலூட்டிகள், ஊர்வன, பறவைகள் மற்றும் வண்ணத்துப்பூச்சிகள் ஆகியவை காணப்படுகின்றன. 1990 ஆம் ஆண்டு இந்தத் தேசியப் பூங்காவில் புலிகள் பாதுகாப்புத் திட்டம் அறிமுகப்படுத்தப்பட்டது.
## மேற்கோள்கள்

## புற இணைப்புகள்
* வால்மீகி தேசியப் பூங்கா 
* வால்மீகி வனவிலங்குகள் காப்பகம்
* வால்மீகி தேசியப் பூங்கா மற்றும் புலிகள் பாதுகாப்புத் திட்டம் 

பகுப்பு:இந்திய தேசியப் பூங்காக்கள்
பகுப்பு:இந்தியாவிலுள்ள புலிகள் காப்பகங்கள்
ஆம்ஸ்டர்டேம் பல்கலைக்கழகம்

**ஆம்ஸ்டர்டேம் பல்கலைக்கழகம்** (*University of Amsterdam*) நெதர்லாந்து நாட்டின் தலைநகரான ஆம்ஸ்டர்டமில் உள்ளது. 
இது பெரியதும் குறிப்பிடத்தக்க ஆய்வுப் பல்கலைக்கழகமும் ஆகும். நெதர்லாந்தில் நிறுவப்பட்ட மிகப் பழைய கல்வி நிறுவனங்களில் இதுவும் ஒன்று. மானுடவியல், சமூகவியல், பொருளாதாரம், அறிவியல், சட்டம், மருத்துவம், பல் மருத்துவம் உள்ளிட்ட துறைகளைக் கொண்டுள்ளது. டச்சு, ஆங்கில மொழிகளுக்கும் படிப்புகள் உண்டு. இது ஐரோப்பிய ஆய்வுப் பல்கலைக்கழகங்களின் கூட்டமைப்பில் உறுப்பினராக உள்ளது.

இந்த பல்கலைக்கழகம் ஆறு நோபல் பரிசு வெற்றியாளர்களையும், ஐந்து நெதர்லாந்து பிரதமர்களையும் உருவாக்கியுள்ளது.





## மேற்கோள்கள்

## வெளி இணைப்புகள்

* University of Amsterdam 

பகுப்பு:பல்கலைக்கழகங்களும் கல்லூரிகளும்
பகுப்பு:நெதர்லாந்து
நுகர்வோர் விழிப்புணர்வு

**நுகர்வோர் விழிப்புணர்வு** என்பது தாம் பயன்படுத்தும் பொருட்கள் மற்றும் சேவைகள் குறித்துத் தங்களுடைய உரிமைகளை ’நுகர்வோர் அறிந்திருத்தல்’ ஆகும்.

## வரலாறு
முதல் நுகர்வோர் இயக்கம் இங்கிலாந்தில் இரண்டாம் உலகப் போரின் போது தொடங்கியது.

## நுகர்வோர் விழிப்புணர்வின் அவசியம்
நுகர்வோர் நலன்களை மறந்து அதிக விலை, குறைந்த எடை, பொருட்களில் கலப்படம், தவறாக வழிநடத்தும் விளம்பரங்கள் போன்றவற்றின் மூலம் அதிக பணம் ஈட்டும் நோக்கில் செயல்படுபவர்களிடமிருந்து நுகர்வோரைக் காக்க இந்த விழிப்புணர்வு அவசியம்.

## நுகர்வோர் விழிப்புணர்வின் குறிக்கோள்கள்
* அதிகபட்ச மனநிறைவு அடைவதற்காக
* சுரண்டலுக்கு எதிரான பாதுகாப்பு
* தீங்கு விளைவிக்கும் பொருட்கள் மீதில் நுகர்வு கட்டுப்பாடு
* சேமிப்பு நோக்கம்
* பிரச்சனைகளுக்கான தீர்வுகள் பற்றிய அறிவு
* ஆரோக்கியமான சமுதாயத்தை அமைப்பதற்கு
* நுகர்வோர் உரிமைகள் அடைவதற்கு

## மேற்கோள்கள்

பகுப்பு:நுகர்வு
லீனா மணிமேகலை

thumb|வலது|லீனா மணிமேகலை
**லீனா மணிமேகலை** (*Leena Manimekalai*) தமிழ்க் கவிஞர், ஆவண நிகழ்படக் கலைஞர், சமூகச் செயற்பாட்டாளர் போன்ற பன்முகங்களுடன் அறியப்படுகிறார்.  பெண்கள் உரிமைகள், பாலியல், சமூக ஒடுக்குமுறைகள், ஈழப் போராட்டம் உட்பட்டன இவரது கவிதைகளின் கருப்பொருள்களாக அமைகின்றன. இவர் தமிழ்நாட்டின் விருதுநகர் மாவட்டம், வத்திராயிருப்பு ஊராட்சி ஒன்றியத்தில் உள்ள மகாராஜபுரம் எனும் கிராமத்தில் பிறந்தவர். 'மாடத்தி, 'செங்கடல்' போன்ற இவர் இயக்கிய திரைப்படங்கள் பன்னாட்டு கவனம் பெற்றிருக்கின்றன. பன்னாட்டு  திரைப்பட விழாக்களிலும் இவரது படங்கள் திரையிடப்பட்டுள்ளன.

## சர்ச்சைகள்
இவர் சமீபத்தில் தயாரித்து, இயக்கி, நடித்துள்ள *காளி* எனும் ஆவணப்படத்தின் சுவரொட்டியில், *காளி* சிகிரெட் புகைப்பிடிப்பதும் போன்றும், கையில் எல்ஜிபிடியினரின் கொடி ஏந்திவாறும் காட்சிப்படுத்தியதால், இவர் மீது இந்தியாவில் பல நீதிமன்றங்களில் இந்து சமய அவமதிப்பு வழக்கு தொடர்ந்துள்ளனர். இதற்கு தான் அஞ்சவில்லை என லீனா மணிமேகலை பதில் அளித்துள்ளார்.

## இயக்கிய ஆவண நிகழ்படங்கள்
* தேவதைகள் (ஆவண நிகழ்படம்)
* பெண்ணாடி
* மாத்தம்மா
* பறை (ஆவண நிகழ்படம்)
* பலிபீடம் (ஆவண நிகழ்படம்)
* தீர்ந்து போயிருந்த காதல்
* காளி
* White Van Stories (ஆவண நிகழ்படம்) - 2015
* Is it too much to ask (ஆவண நிகழ்படம்) - 2017

## இயக்கிய திரைப்படங்கள்
* செங்கடல் (திரைப்படம்) - 2011
* மாடத்தி (திரைப்படம்) - 2019

## இவரது நூல்கள்

* ஒற்றையிலையென - 2003
* உலகின் அழகிய முதல் பெண் - 2009
* பரத்தையருள் ராணி - 2011
* அந்தரக்கன்னி - 2012
* சிச்சிலி - 2016

## மேற்கோள்கள்

## வெளி இணைப்புகள்

* 
* Leena Manimekalai's official blog
* 

பகுப்பு:தமிழ்ப் பெண் கவிஞர்கள்
பகுப்பு:தமிழ்ப் பெண் பெண்ணியவாதிகள்
பகுப்பு:தமிழ் ஆவணப்படக் கலைஞர்கள்
பகுப்பு:வாழும் மக்கள்
பகுப்பு:தமிழகப் பெண் எழுத்தாளர்கள்
பகுப்பு:தமிழ்த் திரைப்பட இயக்குநர்கள்
பகுப்பு:சென்னைத் திரைப்பட இயக்குநர்கள்
பகுப்பு:சென்னை திரைப்படத் தயாரிப்பாளர்கள்
பகுப்பு:சென்னை திரைக்கதை எழுத்தாளர்கள்
பகுப்பு:விருதுநகர் மாவட்ட மக்கள்
பகுப்பு:இந்தியப் பெண் திரைப்பட இயக்குநர்கள்
பகுப்பு:இந்திய ஆவணப்படத் தயாரிப்பாளர்கள்
ஆலிச்சிக்குடி

**ஆலிச்சிக்குடி** தமிழ்நாட்டின் கடலூர் மாவட்டம், விருத்தாசலம் வட்டத்திலுள்ள ஒரு வருவாய் கிராமமும் விருத்தாச்சலம் ஊராட்சி ஒன்றியத்தைச் சேர்ந்த ஒரு ஊராட்சியும்  ஆகும்.  இவ்வூரில் 8-ஆம் வகுப்புவரை செயல்படும் அரசு நடுநிலைப் பள்ளி உள்ளது.  மக்கள் தொகை சுமாராக 4000 பேர் உள்ள இக்கிராமத்தில் 1500 பேருக்கும் மேற்பட்டோர் ஓட்டுரிமை பெற்றுள்ளனர்.  இவ்வூர் கடலூர் நாடாளுமன்றத் தொகுதி மற்றும் விருத்தாசலம் சட்டமன்றத் தொகுதிக்கும் உட்பட்டது.

## ஊரிலுள்ள கோயில்கள்
* பெரியநாயகி அம்மன் கோயில் 
* வீரனார் கோயில்
* பெரமனார் கோயில்
* முருகன் கோயில்
* செல்லியம்மன் கோயில்
* மாரியம்மன் கோயில்
* கிருஷ்ணர் கோயில்

## மேற்கோள்கள்

பகுப்பு:கடலூர் மாவட்டத்திலுள்ள கிராமங்கள்